3. Orgán európskych regulátorov pre elektronické komunikácie a jeho úrad (
Catherine Trautmann
Vážená pani predsedajúca, požiadala som, aby sme tiež mohli hlasovať o kompromise, keďže má širší rozsah než samotný pozmeňujúci a doplňujúci návrh 46. Rozhodli ste nedať tento kompromis na hlasovanie bez podania vysvetlenia a bez odpovede spravodajkyni. Chcela by som, aby ste si to uvedomili, a chcela by som vám povedať, že ľutujem, že nebolo rešpektované naše odporúčanie a ani odporúčanie spravodajcu o hlasovaní nášho Parlamentu.
Tiež by som chcela povedať - na vysvetlenie hlasovania, ktoré sa práve uskutočnilo - že ak ktorákoľvek časť z celého kompromisu nie je odsúhlasená, predmetom zmierovacieho konania je celý balík. To je výsledok hlasovania, ktoré sa koná dnes.
Predsedajúca
Ďakujem vám, vážená pani Trautmannová, myslím, že Parlament chápe dôsledky svojho konania, ale napriek tomu vám ďakujem, že ste na to upozornili. Nebolo by vhodné prijať ďalší kompromis a hlasovanie bolo predsa viac než jasné.

